Sept 11 aniga shaqsiyan wexeey i soo gaarsiiyey dhacdo yar, oo aheyd 10 kii bishii maarso anigoo ku soo labanaya mareykanka ayaa markii aan soo dagayba waxaa la i gashaday qol yar oo eey ku qoran tahay (Further Inspection) ama Baaritaan dheeraad ah halkaas oo inta Passport-keygii la iga qaatay aan juuq danbe ley dhihin, ilaa dadkii meesha igula jiray bexeen, oo misana dhowr dad oo kale igu kor yimaadeen haddana meesha iiga tagaan, xitaa shaqaalihii INS-ta ayaa kor keyg isku beddelay, markii aan ku dhawaad lix saacadood fadhiyo oo aan dhowr marna isku dayey inaan la hadlo oo aan ogaado waxa leygu heysto, balse leygu aamusiyey " fariiso oo na sug" ayaa markii danbe Gabar habeenkii shaqada soo gasha oo madow ah aan si daran ugu cabaaday, una sheegay in Flight-kii Minneapolis ii qaadi lahaa iga tagay, aana meeshan ku xayiranahay, markii ayeey ku dhaqaaqday ineey dhowr su'aalood i weydiiso, markii aan uga jawaabayna wexeey igu tiri " Naga raali noqo.
